Document ID: 31996R0291

ΚΑΝΟΝΙΣΜΟΣ (ΕΚ) αριθ. 291/96 ΤΗΣ ΕΠΙΤΡΟΠΗΣ της 15ης Φεβρουαρίου 1996 για τον καθορισμό φόρου κατά την εξαγωγή του προϊόντος που υπάγεται στον κωδικό ΣΟ 1003 00 90
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1766/92 του Συμβουλίου της 30ής Ιουνίου 1992 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΚ) αριθ. 1863/95 (2), και ιδίως το άρθρο 16,
Εκτιμώντας:
ότι το άρθρο 16 του κανονισμού (ΕΟΚ) αριθ. 1766/92 προβλέπει ότι όταν οι τιμές στην παγκόσμια αγορά για ορισμένα προϊόντα φθάσουν το επίπεδο των κοινοτικών τιμών και εφόσον η κατάσταση αυτή ενδέχεται να συνεχιστεί ή να επιδεινωθεί και, ως εκ τούτου να διαταραχθεί ή να απειλείται με διαταραχή η αγορά της Κοινότητας, μπορούν να ληφθούν τα κατάλληλα μέτρα 7 ότι το άρθρο 15 του κανονισμού (ΕΚ) αριθ. 1501/95 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 95/96 (4), προβλέπει ότι όταν πληρούνται οι εν λόγω προϋποθέσεις δύναται να καθορίζεται φόρος κατά την εξαγωγή ο οποίος δύναται να διαφέρει ανάλογα με τον προορισμό 7ότι οι τιμές στην παγκόσμια αγορά για την κριθή έφθασαν στο επίπεδο των κοινοτικών τιμών και παρουσιάζουν τάσεις αύξησης 7 ότι η κατάσταση αυτή ενδέχεται να οδηγήσει σε υπερβολική εξαγωγή κριθής από την Κοινότητα 7 ότι, για το λόγο αυτό, αποφασίστηκε να εφαρμοστεί στο προϊόν αυτό φόρος κατά την εξαγωγή στο επίπεδο που χρειάζεται για να αποφευχθεί η διαταραχή της κοινοτικής αγοράς 7ότι οι άδειες εξαγωγής που εκδόθηκαν για την κριθή πριν από τις 2 Φεβρουαρίου 1996 εξακολουθούν ακόμη να ισχύουν και ότι η ισχύς αυτή έχει καθοριστεί σε 30 ημέρες για να περιοριστούν οι ποσότητες 7 ότι δεν υπάρχει λόγος να επιβληθούν κυρώσεις στις άδειες αυτές 7ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Ο φόρος κατά την εξαγωγή που αναφέρεται στο άρθρο 15 του κανονισμού (ΕΚ) αριθ. 1501/95, για το προϊόν που υπάγεται στον κωδικό ΣΟ 1003 00 90, καθορίζεται όπως αναγράφεται στο παράρτημα του παρόντος κανονισμού.
2. Ωστόσο, ο δασμός αυτός δεν εφαρμόζεται στα πιστοποιητικά εξαγωγής που εκδόθηκαν πριν από τις 2 Φεβρουαρίου 1996.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 15 Φεβρουαρίου 1996.

Labels: 2
3
17